# Bilag 6: Opsigelsesvarsler

Ved ophør fra handlekommunen betales til og med ophørsdato, dog minimum efter nedenstående opsigelsesfrister:

Tabel 6.1: Opsigelsesvarsler opdelt i forhold til paragrafområder

|  |  |  |
| --- | --- | --- |
| **Lovgrundlag** | **Opsigelsesfrister** | **Initiativtager** |
| Botilbud:   * midlertidige botilbud efter SEL § 107, * længerevarende botilbud efter SEL § 108 * boliger efter 105 stk. i lov om almene boliger * Opholdssteder for børn og unge efter SEL § 66 nr. 6 * Døgninstitution SEL § 66 nr. 7 (dog ikke sikrede døgninstitutioner) | Løbende måned + 1 måned.  2 måneder ved opsigelse en vilkårlig dag i måneden. Hvis f.eks. borger skal flytte ud pr. 14. marts, skal handlekommunen senest opsige borgeren den 14. januar. Der betales til og med den 14. marts. | Handlekommunen |
| Dagtilbud:   * særlige dagtilbud efter SEL § 32 * særlige klubtilbud efter SEL § 36 * beskyttet beskæftigelse efter SEL § 103 * aktivitets- og samværstilbud efter SEL § 104 * undervisning efter Folkeskoleloven § 20, stk. 2 om specialundervisning og anden specialpædagogisk bistand og stk.3 om regionsrådets lands- og landsdelsdækkende undervisningstilbud for børn og unge under 18 år * undervisning efter Lov om specialundervisning for voksne § 1, stk. 2 og 3 | Løbende måned.  Specialundervisningstilbud i form af dagundervisning defineres også som dagtilbud. | Handlekommunen |
| Kvindekrisecentre efter SEL§ 109 og midlertidige sociale botilbud efter SEL § 110 | Afregnes til og med udskrivningsdagen. | Tilbuddet udskriver |
| Stofmisbrugsbehandling efter § 101: | Afregnes til og med udskrivningsdagen. | Tilbuddet/kommune udskriver |
| Sikret døgninstitution SEL § 66 nr. 7 | Betaling til og med sidste påbegyndte opholdsdag. | Tilbuddet/kommune udskriver |

Tabel 6.2: Generelle regler vedr. opsigelsesvarsler

|  |  |  |
| --- | --- | --- |
| **Generelle regler** | **Opsigelsesfrister** | **Initiativtager** |
| Ved en takststruktur baseret på ydelsespakker, er der ved pakkeskift med en marginal ændring fra én pakke til én over- eller underliggende pakke. | 30 dage medmindre andet aftales. | Handlekommunen |
| Ved pakkeskift til mere end én over- eller underliggende pakke. | Botilbud: løbende måned + 1 måned.  Dagtilbud: løbende måned.  Andre frister kan dog aftales. | Handlekommunen |
| Særforanstaltning | Løbende måned plus en måned. Der kan dog aftales et længere opsigelsesvarsel mellem udbyder og handlekommune. | Handlekommunen |
| Enkeltmandsforanstaltning | Opsigelsesvarsel aftales mellem leverandør og handlekommune. | Handlekommune |
| Lukning af tilbud | Udbyder meddeler handlekommunerne når tilbuddet besluttes lukket. Dog gælder løbende måned plus to måneder. | Udbyder |
| Uenighed mellem udbyder og handlekommune om revisitering\* | Løbende måned plus to måneder. | Udbyder |

\* Det tilstræbes, at der opnås enighed mellem udbyder og handlekommune om revisitation af en borger, som følge af ændret behov for støtte. Såfremt det viser sig ikke at være muligt, gælder dette opsigelsesvarsel. Der kan dog være tilfælde, hvor en sådan opsigelse ikke er mulig. Eksempelvis har lejere i almene ældre- og handicapboliger samme beskyttelse mod opsigelse, som gælder for alle øvrige lejere af almene boliger.

Der skal varsles skriftligt, og der kan kun opkræves betaling indtil pladsen overtages af en ny borger.

Ved ophør i tilbud som følge af dødsfald gælder ovennævnte opsigelsesregler også.